**BILJEŠKE UZ FINANCIJSKE IZVJEŠTAJE PRORAČUNSKOG KORISNIKA**

**ZA RAZDOBLJE 1.SIJEČNJA DO 31. PROSINCA 2020. GODINE**

**Naziv i adresa obveznika: OŠ Grigora Viteza, Kruge 46, Zagreb**

**RKP:15489, MB:03279502, OIB:54303952361**

**Žiro račun: HR3224020061100941401**

**Razina: 31, Razdjel: 000**

**Djelatnost: 8520 Osnovno obrazovanje**

**Šifra županije: 21, Šifra grada/općine: 133**

Osnovna škola Grigora Viteza posluje u skladu sa Zakonom o odgoju i obrazovanju u osnovnoj i srednjoj školi, Zakonom o ustanovama te Statutom Škole. Škola vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz Bilancu**

**Obvezne bilješke uz Bilancu** prema Pravilniku o financijskom izvještavanju u proračunskom računovodstvu (Narodne novine, br. 3/15, 93/15, 135/15, 2/17, 28/17 i 112/18), članak14.:

1. Osnovna škola Grigora Viteza nema ugovorne odnose i slično koji bi uz ispunjenje određenih uvjeta mogli postati obveza ili imovina.
2. Osnovna škola Grigora Viteza nema sudskih sporova u tijeku.

Ostale bilješke uz Bilancu:

Osnovna škola Grigora Viteza nema dane zajmove i primljene otplate, primljene kredite i zajmove te otplate, primljene robne zamjene i financijske najmove, dospjele kamate na kredite i zajmove pa se takvi podaci niti ne iskazuju u bilanci.

AOP(079 i 081) – razlog odstupanja kod AOP 079 je naknadno priznata ozljede na radu (za rujan i listopad 2020.) za koju su se radili korektivni obračuni a iznos se odnosi na potraživanja od Porezne uprave, dok je iznos AOP-a 081 rezultat ne zatvaranja sredstava za bolovanja na teret HZZO-a između HZZO-a i MZO-a na temelju obavijesti Ministarstva znanosti i obrazovanja od 13. siječnja 2021. godine („Međutim, Ministarstvo financija obavijestilo nas je da za 2020. godinu nije išla refundacija naknada plaća za bolovanja na teret HZZO-a“)

AOP (180) veliki nesrazmjer je nastao zbog toga što 2020. godine nije bilo zatvaranja bolovanja na teret HZZO-a i Ministarstva znanosti i obrazovanja.

AOP (251) razlog povećanja je prijenos prava vlasništva na škole za opremu iz projekta Podrška provedbi Cjelovite kurikularne reforme faza II. Na temelju dopisa Ministarstva znanosti i obrazovanje (KLASA: 406-01/19-01/00217, URBROJ: 533-06-20-0007 od 24. studenog 2020. godine) za 2020. godinu OŠ Grigora Viteza knjižilo je iznoss od 125.280,00kn.

**Bilješke uz Izvještaj o prihodima i rashodima, primicima i izdacima**

AOP (065 i 066) – razlog odstupanja na AOP (065) su povećana ulaganja prošle 2019. godine zbog Provedbe Kurikularne reforme, dok su ove 2020. godine na tom AOP-u iskazani samo četverogodišnji udžbenici. Razlog odstupanja na AOP-u (066) su smanjeni projekti i mobilnosti obuhvaćene Erasmus projektima, te se iznos od 6.471kn odnosi na završnu isplatu KA1 projekta „Profi“.

AOP (111) – odstupanje se odnosi na smanjene prihode os uplate roditelja za sufinanciranje školske kuhinje i Programa produženog boravka. Smanjeni su bili troškovi i na proljeće se Produženi boravak djelomično odvijao, ali je otežana i naplata istih uzrokovana globalnom ekonomskom situacijom (neki roditelji su ostali bez posla).

AOP (126) – razlog smanjenih prihoda od pruženih usluga je nemogućnost iznajmljivanja školske dvorane i ostalih školskih prostora zbog prošlogodišnje, a i još uvijek aktualne globalne epidemiološke situacije uzrokovane Covid19 pandemijom.

AOP(150-159) – do manjih i većih odstupanja kod rashoda za zaposlene došlo je do povećanja zbog primjene Dodatka Kolektivnog ugovora za zaposlenike u osnovnoškolskim ustanovama, do je smanjenje na doprinosima na plaću zbog porezne politike s primjenom 1.1.2020. godine (sa 17,3% na 16,5%).

AOP (171) – do značajnog povećanja došlo je zbog namjenskog trošenja sredstava dobivenih u prosincu 2019. godine za provođenje Kurikularne reforme (Odluka o dodjeli sredstava osnovnim i srednjim školama za nabavu nastavnih sredstava i opreme potrebnih za provedbu kurikuluma –Klasa:602-01/19-01/00168, Urbroj: 533-06-19-0098 od 3. prosnca 2019. godine i Odluka o dodjeli sredstava ustanovama i školama za učenike s teškoćama – Klasa: 602-01/19-01/00168, Urbroj: 533-06-19-0106 od 23. prosinca 2019. godine)

AOP (175-193) – na većini stavaka došlo je do smanjenja troškova. Prvenstveno zbog smanjenih aktivnosti zbog pandemije Covid19 ali i velikog napora u smanjivanju troškova.

AOP (255)- iznos se odnosi na nabavu radnih bilježnica za učenike u školskoj godini 2020./2021, jednogodišnji radni udžbenici za 2020./2021. godinu, te financiranje prijevoza pratiteljima djeci s teškoćama u razvoju. Iznos za radne bilježnice i popratne nastavne materijale je izravno podmiren od strane Gradskog ureda za obrazovanje, kulturu i sport, dok su sredstva za pratitelje isplaćivana preko žiro računa škole.

AOP (363), razlog odstupanja je potreba za zamjenom starog namještaja u učionicama, povećano je ulaganje u nastavnu opremu i pomagala za provedbu kurikularne reforme na temelju sredstava iz Odluke Ministarstva znanosti i obrazovanja , opremanje škole sredstvima Gradskog ureda videonadzorom, pozornicom i namještajem za učionice, te opremanje škole namještajem u vlastitoj proizvodnji obzirom da je jedan od domara po zanimanju stolar i on je od kupljenog materijala radio namještaj.

Na AOP (636) nalazi se tehnološki manjak prihoda, a nastao je zbog troškova za koje očekujemo u 2021. godini za koje imamo odobrena sredstva odnosno suglasnosti Gradskog ureda.

**Bilješke uz Izvještaj o obvezama**

AOP(043) kn čine dospjele obveze na kraju izvještajnog razdoblja, a odnose se na troškove za čije se plaćanje čekaju zaostala sredstva Gradskog ureda, te ostali računi koji su stigli nakon dospijeća plaćanja.

AOP (090) čini nedospjele obveze na kraju izvještajnog razdoblja, one obveze koje su nastale u tekućem razdoblju, a njihovo dospijeće je u sljedećem izvještajnom razdoblju. Navedene obveze sadrže: nedospjele obveze za plaću zadnjeg mjeseca izvještajnog razdoblja, naknade za troškove prijevoza zaposlenika za zadnje izvještajno razdoblje, obveze za materijalne rashode, obveze za financijske rashode, te obveze za povrat u proračun sredstava koje refundira HZZO (naknade za bolovanja iznad 42 dana, ozljede na radu).

**P-VRIO**

Do promjene u povećanju vrijednosti proizvedene kratkotrajne imovine (skupina računa 06) došlo je zbog dane pomoći u zaštitnoj i medicinskoj opremi od strane Gradskog ureda za zdravstvo.

**Bilješke uz Izvještaj o rashodima prema funkcijskoj klasifikaciji**

AOP (110) – 13.630.420 kn, prema funkcijskoj klasifikaciji razvrstavaju se rashodi poslovanja (razred 3) i rashodi za nabavu nefinancijske imovine (razred 4).

AOP (122) u iznosu od 373.836 kn obuhvaća dodatne usluge u obrazovanju, a odnose se na rashode prehrane učenika, a do smanjenja je došlo zbog proljetnog „lock down-a“ i djelomičnog pohađanja učenika predmetne nastave ovisno o trenutnoj epidemiološkoj situaciji i odlukama nadležnog Stožera i MZO-a.

U Zagrebu, dana: 01. veljače 2021.

Voditelj računovodstva: Martina Baletić

Ravnateljica:

----------------------------------

 Vlatka Kovač, mr.sc.